title: 2016 m. kovo 29 d. Komisijos įgyvendinimo reglamentas (ES) 2016/453, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.3.2016

               LT

               Europos Sąjungos oficialusis leidinys

               L 79/28

         KOMISIJOS ĮGYVENDINIMO REGLAMENTAS (ES) 2016/453
   2016 m. kovo 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 29 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  109,3

                  IL

                  136,2

                  MA

                  67,4

                  SN

                  144,4

                  TR

                  94,3

                  ZZ

                  110,3

                  0707 00 05

                  MA

                  77,1

                  TR

                  137,0

                  ZZ

                  107,1

                  0709 93 10

                  EG

                  44,3

                  MA

                  41,8

                  TR

                  159,5

                  ZZ

                  81,9

                  0805 10 20

                  EG

                  51,3

                  IL

                  69,5

                  MA

                  55,6

                  TN

                  69,7

                  TR

                  72,3

                  ZZ

                  63,7

                  0805 50 10

                  MA

                  85,8

                  TR

                  88,5

                  ZZ

                  87,2

                  0808 10 80

                  BR

                  91,0

                  CL

                  130,3

                  US

                  134,5

                  ZA

                  99,3

                  ZZ

                  113,8

                  0808 30 90

                  AR

                  78,4

                  CL

                  163,1

                  CN

                  88,3

                  TR

                  159,2

                  ZA

                  121,7

                  ZZ

                  122,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. liepos 28 d. Komisijos įgyvendinimo reglamentas (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės

text:
29.7.2014

               LT

               Europos Sąjungos oficialusis leidinys

               L 223/7

         KOMISIJOS ĮGYVENDINIMO REGLAMENTAS (ES) Nr. 821/2014
   2014 m. liepos 28 d.
   kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 38 straipsnio 10 dalį, 46 straipsnio 3 dalį, 115 straipsnio 4 dalį ir 125 straipsnio 8 dalies antrą pastraipą,
   kadangi:

               (1)

               Komisijos įgyvendinimo reglamente (ES) Nr. 215/2014 (2) išdėstytos nuostatos, kurių būtina laikytis rengiant programas. Siekiant užtikrinti Europos struktūrinių ir investicijų fondų (toliau – ESI fondai) finansuojamų programų įgyvendinimą, būtina nustatyti kitas Reglamento (ES) Nr. 1303/2013 taikymo nuostatas. Kad būtų lengviau susidaryti išsamų tų nuostatų vaizdą ir su jomis susipažinti, jos turėtų būti išdėstytos viename įgyvendinimo akte;

               (2)

               siekiant sudaryti lankstesnes sąlygas finansinėms priemonėms skirtai paramai iš įvairių šaltinių sutelkti ir vadovaujančiajai institucijai ją valdyti vienu iš Reglamento (ES) Nr. 1303/2013 38 straipsnio 4 dalies pirmoje pastraipoje nurodytų būdų, būtina patikslinti, kaip pervedami ir valdomi programų įnašai. Pirmiausia būtina patikslinti, kokiomis aplinkybėmis įnašai į finansinę priemonę gali būti teikiami pagal kelias programas arba prioritetines kryptis ar tos pačios programos priemones ir kokiomis sąlygomis nacionalinius viešuosius arba privačiuosius įnašus į finansines priemones galutinių naudos gavėjų lygmeniu galima laikyti bendrojo finansavimo nacionaliniais ištekliais;

               (3)

               būtina nustatyti finansinių priemonių ataskaitų teikimo Komisijai modelį, siekiant užtikrinti, kad vadovaujančiosios institucijos teiktų nuoseklią ir palyginamą Reglamento (ES) Nr. 1303/2013 46 straipsnio 2 dalyje reikalaujamą informaciją. Finansinių priemonių ataskaitų teikimo modelis taip pat reikalingas, kad Komisija galėtų parengti duomenų apie pažangą, padarytą finansuojant ir įgyvendinant finansines priemones, suvestines;

               (4)

               siekiant užtikrinti, kad Sąjungos sanglaudos politikos srities veiksmams skirtos informavimo ir komunikacijos priemonės būtų vizualiai tapačios, turėtų būti parengti Sąjungos emblemos kūrimo nurodymai ir nustatytos standartinės spalvos, taip pat nustatytos Sąjungos emblemos ir fondo arba fondų, iš kurių remiamas veiksmas, nuorodos pateikimo techninės charakteristikos;

               (5)

               siekiant užtikrinti, kad Sąjungos sanglaudos politikos srities infrastruktūros ir statybos veiksmams skirtos informavimo ir komunikacijos priemonės būtų vizualiai tapačios, būtina nustatyti infrastruktūros ir statybos veiksmų, kai bendra kiekvienam veiksmui skirta viešoji parama viršija 500 000 EUR, informacinių lentų ir nuolatinių lentelių technines charakteristikas;

               (6)

               taikant Reglamento (ES) Nr. 1303/2013 125 straipsnio 2 dalies d punktą, būtina nustatyti kiekvieno veiksmo duomenų, kurie reikalingi stebėsenai, vertinimui, finansų valdymui, tikrinimui ir auditui, įrašymo ir saugojimo kompiuterine forma sistemos technines specifikacijas;

               (7)

               siekiant veiksmingai įgyvendinti Reglamento (ES) Nr. 1303/2013 122 straipsnio 3 dalies antrą pastraipą, būtina užtikrinti, kad duomenų įrašymo ir saugojimo sistemos techninėmis specifikacijomis būtų numatytas visapusiškas – struktūrinis, techninis ir semantinis – sąveikumas su to reglamento 122 straipsnio 3 dalyje nurodyta sistema;

               (8)

               duomenų įrašymo ir saugojimo sistemos išsamios techninės specifikacijos turėtų būti pakankamai dokumentuotos, kad būtų galima užtikrinti atitikties teisiniams reikalavimams audito seką;

               (9)

               duomenų įrašymo ir saugojimo sistemoje taip pat turėtų būti tinkamos paieškos priemonės ir ataskaitų teikimo funkcijos, kad joje saugomą stebėsenai, vertinimui, finansų valdymui, tikrinimui ir auditui reikalingą informaciją būtų galima lengvai išrinkti ir sujungti;

               (10)

               šiame reglamente numatytos priemonės atitinka Europos struktūrinių ir investicijų fondų koordinavimo komiteto nuomonę,

         PRIĖMĖ ŠĮ REGLAMENTĄ:
   I SKYRIUS

      IŠSAMI PROGRAMŲ ĮNAŠŲ PERVEDIMO IR VALDYMO TVARKA IR ATASKAITŲ APIE FINANSINES PRIEMONES TEIKIMAS

   1 straipsnis
   Programų įnašų pervedimas ir valdymas

      (Reglamento (ES) Nr. 1303/2013 38 straipsnio 10 dalis)

   1.   Kai įnašai į finansinę priemonę teikiami pagal kelias programas arba prioritetines kryptis ar tos pačios programos priemones, tą finansinę priemonę įgyvendinantis subjektas veda atskirą apskaitą arba išlaiko tinkamą įnašo pagal kiekvieną programą, kiekvieną prioritetinę kryptį arba priemonę apskaitos kodą ataskaitų teikimo ir audito tikslais.
   2.   Kai nacionaliniai viešieji ir privatieji įnašai į finansines priemones teikiami galutinių naudos gavėjų lygmeniu, laikantis konkrečiam fondui taikomų taisyklių, tas finansines priemones įgyvendinantys subjektai nacionalinius viešuosius arba privačiuosius įnašus, sudarančius bendrojo finansavimo nacionalinę dalį ir teikiamus galutinių naudos gavėjų lygmeniu, tvarko pagal 3–6 dalis.
   3.   Finansines priemones įgyvendinantys subjektai saugo dokumentais pagrįstus įrodymus, patvirtinančius, kad:

               a)

               buvo sudarytos teisinės sutartys su privačiaisiais ar viešaisiais subjektais dėl nacionalinių viešųjų arba privačiųjų įnašų, sudarančių bendrojo finansavimo nacionalinę dalį, teiktinų galutinių naudos gavėjų lygmeniu;

               b)

               privatieji ar viešieji subjektai bendrojo finansavimo nacionalinę dalį sudarančius išteklius faktiškai pervedė galutiniams naudos gavėjams;

               c)

               apie nacionalinius viešuosius arba privačiuosius įnašus, sudarančius bendrojo finansavimo nacionalinę dalį ir skirtus privačiųjų arba viešųjų subjektų, buvo pranešta finansinę priemonę įgyvendinančiam subjektui.

         4.   Finansines priemones įgyvendinantiems subjektams tenka visa atsakomybė už investicijas į galutinius naudos gavėjus ir tolesnę įnašų pagal programas stebėseną, laikantis finansavimo sutarčių.
   5.   Finansines priemones įgyvendinantys subjektai užtikrina, kad iš nacionalinių viešųjų arba privačiųjų įnašų, sudarančių bendrojo finansavimo nacionalinę dalį, atlyginamos išlaidos būtų tinkamos finansuoti ir tik tada būtų deklaruojamos vadovaujančiajai įstaigai.
   6.   Finansines priemones įgyvendinantys subjektai turi išlaikyti nacionalinių viešųjų arba privačiųjų įnašų, sudarančių bendrojo finansavimo nacionalinę dalį, iki jie pasiekia galutinį naudos gavėją, audito seką.
   2 straipsnis
   Finansinių priemonių ataskaitų teikimo modelis

      (Reglamento (ES) Nr. 1303/2013 46 straipsnio 3 dalis)

   Reglamento (ES) Nr. 1303/2013 46 straipsnio 1 dalyje nurodytai specialiai ataskaitai vadovaujančiosios institucijos naudoja šio reglamento I priede pateiktą modelį.
   II SKYRIUS

      VEIKSMAMS SKIRTŲ INFORMAVIMO IR KOMUNIKACIJOS PRIEMONIŲ TECHNINĖS CHARAKTERISTIKOS IR SĄJUNGOS EMBLEMOS KŪRIMO NURODYMAI IR STANDARTINIŲ SPALVŲ NUSTATYMAS

      (Reglamento (ES) Nr. 1303/2013 115 straipsnio 4 dalis)

   3 straipsnis
   Emblemos kūrimo nurodymai ir standartinių spalvų nustatymas
   Sąjungos emblema sukuriama pagal II priede nustatytus grafinius standartus.
   4 straipsnis
   Sąjungos emblemos ir fondo arba fondų, iš kurių remiamas veiksmas, nuorodos pateikimo techninės charakteristikos
   1.   Reglamento (ES) Nr. 1303/2013 XII priedo 2.2 skirsnio 1 dalies a punkte nurodyta Sąjungos emblema interneto svetainėse pateikiama spalvota. Visose kitose žiniasklaidos priemonėse, kai tik įmanoma, naudojama spalvota emblema, vienspalvė emblema gali būti naudojama tik pagrįstais atvejais.
   2.   Sąjungos emblema visada turi būti aiškiai matoma ir matomoje vietoje. Jos padėtis ir dydis turi atitikti naudojamos medžiagos arba dokumento matmenis. Prievolė nurodyti fondą netaikoma mažiems reklaminiams daiktams.
   3.   Kai Sąjungos emblema, Sąjungos ir atitinkamo fondo nuoroda pateikiamos interneto svetainėje,

               a)

               Sąjungos emblema ir Sąjungos nuoroda turi būti matomos vos atsidarius svetainės puslapį skaitmeninio prietaiso rodomame plote, kad vartotojui nereikėtų puslapiu slinkti žemyn;

               b)

               toje pačioje svetainėje turi būti matoma ir atitinkamo fondo nuoroda.

         4.   Visada rašomas visas Europos Sąjungos pavadinimas. Finansinės priemonės pavadinime turi būti nurodoma, kad ji remiama iš ESI fondų. Drauge su Sąjungos emblema naudotinas bet kuris iš toliau nurodytų šriftų garnitūrų: Arial, Auto, Calibri, Garamond, Trebuchet, Tahoma, Verdana, Ubuntu. Kursyvo ir pabraukimo stiliai arba šrifto efektai nenaudojami. Su Sąjungos emblema susijęs tekstas jokiu būdu nerašomas ant Sąjungos emblemos. Naudojamas emblemos dydžiui proporcingas šrifto dydis. Priklausomai nuo fono naudojamas mėlynos (reflex blue), juodos arba baltos spalvos šriftas.
   5.   Jeigu be Sąjungos emblemos pateikiama dar kitų logotipų, Sąjungos emblema turi būti bent jau tokių pačių aukščio ar pločio matmenų kaip didžiausias iš kitų logotipų.
   5 straipsnis
   Nuolatinių informacinių lentelių ir laikinų arba nuolatinių informacinių lentų techninės charakteristikos
   1.   Veiksmo pavadinimas, pagrindinis veiksmo tikslas, Sąjungos emblema drauge su Sąjungos ir fondo arba fondų nuoroda, pateikiami Reglamento (ES) Nr. 1303/2013 XII priedo 2.2 skirsnio 4 dalyje nurodytoje laikinoje informacinėje lentoje, užima bent 25 % tos informacinės lentos ploto.
   2.   Veiksmo pavadinimas ir pagrindinis veiksmu remiamos veiklos tikslas, Sąjungos emblema drauge su Sąjungos ir fondo arba fondų nuoroda, pateikiami Reglamento (ES) Nr. 1303/2013 XII priedo 2.2 skirsnio 5 dalyje nurodytoje nuolatinėje informacinėje lentelėje arba lentoje, užima bent 25 % tos informacinės lentelės arba lentos ploto.
   III SKYRIUS

      DUOMENŲ ĮRAŠYMO IR SAUGOJIMO SISTEMA

      (Reglamento (ES) Nr. 1303/2013 125 straipsnio 8 dalis)

   6 straipsnis
   Bendrosios nuostatos
   Duomenų apie veiksmus įrašymo ir saugojimo sistema, nurodyta Reglamento (ES) Nr. 1303/2013 125 straipsnio 2 dalies d punkte, turi atitikti 7–11 straipsniuose nustatytas technines specifikacijas.
   7 straipsnis
   Duomenų bei dokumentų ir jų vientisumo apsauga ir išsaugojimas
   1.   Įvairiems naudotojų tipams suteikiamos iš anksto apibrėžtos prieigos prie sistemos teisės; jos panaikinamos, kai nelieka prieigos poreikio.
   2.   Sistema veda kiekvieno dokumentų ir duomenų įrašymo, pakeitimo ir ištrynimo žurnalą.
   3.   Sistema neleidžia pakeisti dokumentų su elektroniniu parašu turinio. Pateikus dokumentą su elektroniniu parašu, generuojama tai patvirtinanti laiko žyma; ji susiejama su dokumentu ir jos pakeisti neįmanoma. Šių dokumentų ištrynimas registruojamas žurnale, kaip nurodyta 2 pastraipoje.
   4.   Reguliariai daromos atsarginės duomenų kopijos. Kritinės padėties atveju galima naudoti atsarginę kopiją, kurioje saugomas visas elektroninės rinkmenų saugyklos turinys.
   5.   Elektroninė saugykla yra apsaugota nuo bet kokios jos vientisumo netekimo arba pažeidimo grėsmės. Jos apsauga apima fizinę apsaugą nuo netinkamos temperatūros ir drėgmės lygio, gaisro ir vagystės signalizacijos sistemas, tinkamas apsaugos nuo virusų ir programišių puolimų sistemas bei apsaugos nuo kitokio neteisėto bandymo prisijungti sistemas.
   6.   Sistemoje yra numatytas duomenų, formato ir kompiuterinės aplinkos konvertavimas tokiais intervalais, kurių pakaktų dokumentų ir duomenų įskaitomumui ir prieinamumui iki Reglamento (ES) Nr. 1303/2013 140 straipsnio 1 dalyje nurodyto atitinkamo laikotarpio pabaigos užtikrinti.
   8 straipsnis
   Sąveikumas
   1.   Sistema turi būti sąveiki su Reglamento (ES) Nr. 1303/2013 122 straipsnio 3 dalyje nurodytomis elektroninėmis keitimosi duomenimis su paramos gavėjais sistemomis.
   Jei tinkama, sistema sudaromos galimybės lengviau patikrinti paramos gavėjų pateiktų duomenų teisingumą ir išsamumą prieš juos saugiai išsaugant.
   2.   Sistema turi būti sąveiki su kitomis atitinkamomis Nacionalinio sąveikumo sistemos ir Europos sąveikumo sistemos (ESS) kompiuterinėmis sistemomis, sukurtomis pagal Europos Parlamento ir Tarybos sprendimą Nr. 922/2009/EB (3).
   3.   Sistema turi būti sąveiki techniniu ir semantiniu lygmeniu. Specifikacijomis remiami standartiniai keitimosi duomenimis formatai ir užtikrinama, kad šiuos formatus būtų galima atpažinti ir jais būtų galima keistis įvairiarūšėse sistemose.
   9 straipsnis
   Paieškos ir ataskaitų teikimo funkcijos
   Sistemą sudaro:

               a)

               tinkamos paieškos priemonės, leidžiančios lengvai išrinkti dokumentus, duomenis ir jų metaduomenis;

               b)

               ataskaitų teikimo funkcija, leidžianti generuoti ataskaitas pagal iš anksto nustatytus kriterijus, visų pirma duomenų, nustatytų Komisijos deleguotajame reglamente (ES) Nr. 480/2014 (4);

               c)

               galimybė išsaugoti, eksportuoti arba spausdinti b punkte nurodytas ataskaitas arba saitas į išorinę prietaiką, kurioje yra tokia galimybė.

         10 straipsnis
   Sistemos dokumentai
   Vadovaujančioji institucija teikia išsamius ir atnaujintus funkcinius ir techninius dokumentus apie sistemos veikimą ir ypatumus, su kuriais galima susipažinti pateikus už programos valdymą atsakingų susijusių subjektų, Komisijos ir Europos Audito Rūmų prašymą.
   Pirmoje pastraipoje nurodytais dokumentais pateikiami Reglamento (ES) Nr. 1303/2013 įgyvendinimo atitinkamoje valstybėje narėje įrodymai.
   11 straipsnis
   Keitimosi informacija saugumas
   Naudojama sistema apsaugoma tinkamomis apsaugos priemonėmis, skirtomis dokumentams klasifikuoti, informacinėms sistemoms ir asmens duomenims apsaugoti. Šios priemonės turi atitikti tarptautinius standartus ir nacionalinės teisės reikalavimus.
   Pirmoje pastraipoje nurodytos apsaugos priemonės apsaugo tinklų ir perdavimo įrangą, kai sistema sąveikauja su kitais moduliais ir sistemomis.
   12 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 28 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 320.

      (2)  2014 m. kovo 7 d. Komisijos įgyvendinimo reglamentas (ES) Nr. 215/2014, kuriuo nustatomos Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nuostatų dėl paramos, susijusios su klimato kaita, metodikos, orientyrų ir siektinų reikšmių nustatymo veiklos rezultatų plane ir Europos struktūrinių ir investicijų fondų intervencinių veiksmų kategorijų nomenklatūros įgyvendinimo taisyklės (OL L 69, 2014 3 8, p. 65).

      (3)  2009 m. rugsėjo 16 d. Europos Parlamento ir Tarybos sprendimas Nr. 922/2009/EB dėl Europos viešojo administravimo institucijų sąveikumo sprendimų (ISA) (OL L 260, 2009 10 3, p. 20).

      (4)  2014 m. kovo 3 d. Komisijos deleguotasis reglamentas (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL L 138, 2014 5 13, p. 5).

      I PRIEDAS
      Finansinių priemonių ataskaitų teikimo modelis

                  Nr.

                  Informacija, kurią reikia pateikti apie kiekvieną finansinę priemonę

                  I.   Programa ir prioritetas arba priemonė, pagal kuriuos iš ESI fondų teikiama parama (Reglamento (ES) Nr. 1303/2013 46 straipsnio 2 dalies a punktas)

                  1.

                  Prioritetinės kryptys arba priemonės, pagal kurias remiama pagal ESI fondų programą įgyvendinama finansinė priemonė, įskaitant fondų fondus

                  1.1.

                  Kiekvienos prioritetinės krypties arba priemonės, pagal kurią remiama pagal ESI fondų programą įgyvendinama finansinė priemonė, nuoroda (numeris ir pavadinimas)

                  2.

                  ESI fondo (-ų), iš kurio (-ių) pagal prioritetinę kryptį arba priemonę remiama finansinė priemonė, pavadinimas (-ai)

                  3.

                  Reglamento (ES) Nr. 1303/2013 9 straipsnio pirmoje pastraipoje nurodytas (-i) teminis (-iai) tikslas (-ai), kurio (-ių) siekiama finansine priemone

                  4.

                  Kitos ESI fondo programos, pagal kurias teikiami įnašai į finansinę priemonę

                  4.1.

                  Kiekvienos kitos ESI fondo programos, pagal kurią teikiami įnašai į finansinę priemonę, CCI numeris

                  II.   Finansinės priemonės aprašymas ir įgyvendinimo tvarka (Reglamento (ES) Nr. 1303/2013 46 straipsnio 2 dalies b punktas)

                  5.

                  Finansinės priemonės pavadinimas

                  6.

                  Finansinės priemonės įgyvendinimo oficialus adresas ir (arba) verslo vieta (šalies ir miesto pavadinimas)

                  7.

                  Įgyvendinimo tvarka

                  7.1.

                  Sąjungos lygmens finansinė priemonė, tiesiogiai arba netiesiogiai valdoma Komisijos, kaip nurodyta Reglamento (ES) Nr. 1303/2013 38 straipsnio 1 dalies a punkte, ir remiama ESI fondo programos įnašais

                  7.1.1.

                  Sąjungos lygmens finansinės priemonės pavadinimas

                  7.2.

                  Nacionalinio, regioninio, tarptautinio ar tarpvalstybinio lygmens finansinė priemonė, kuri yra valdoma vadovaujančiosios institucijos arba už kurios valdymą atsako vadovaujančioji institucija, kaip nurodyta 38 straipsnio 1 dalies b punkte, ir remiama ESI fondo programos įnašais pagal Reglamento (ES) Nr. 1303/2013 38 straipsnio 4 dalies a, b ir c punktus

                  8.

                  Finansinės priemonės rūšis

                  8.1.

                  Specialiai nustatytos arba standartines nuostatas ir sąlygas atitinkančios finansinės priemonės

                  8.2.

                  Finansinė priemonė įgyvendinama per fondų fondą arba be jo

                  8.2.1.

                  Fondų fondo, įsteigto finansinėms priemonėms įgyvendinti, pavadinimas

                  9.

                  Pagal finansinę priemonę siūlomų produktų rūšis: paskolos, mikrokreditai, garantijos, investicijos į nuosavą arba kvazinuosavą kapitalą, kiti finansiniai produktai arba kita parama, derinama su finansine priemone pagal Reglamento (ES) Nr. 1303/2013 37 straipsnio 7 dalį

                  9.1.

                  Kito finansinio produkto aprašymas

                  9.2.

                  Kita parama, derinama su finansine priemone: subsidija, palūkanų normos subsidija, garantijos mokesčio subsidija pagal Reglamento (ES) Nr. 1303/2013 37 straipsnio 7 dalį

                  10.

                  Finansinės priemonės teisinis statusas pagal Reglamento (ES) Nr. 1303/2013 38 straipsnio 6 dalį (tik 38 straipsnio 1 dalies b punkte nurodytų finansinių priemonių): įgyvendinančio subjekto vardu ir vadovaujančiosios institucijos naudai atidaryta patikos sąskaita arba atskiras finansų padalinys finansų įstaigoje

                  III.   Finansinę priemonę įgyvendinantis subjektas, kaip nurodyta Reglamento (ES) Nr. 1303/2013 38 straipsnio 1 dalies a punkte, 38 straipsnio 4 dalies a, b ir c punktuose, ir finansų tarpininkai, nurodyti Reglamento (ES) Nr. 1303/2013 38 straipsnio 5 dalyje (Reglamento (ES) Nr. 1303/2013 46 straipsnio 2 dalies c punktas)

                  11.

                  Finansinę priemonę įgyvendinantis subjektas

                  11.1.

                  Įgyvendinančio subjekto rūšis pagal Reglamento (ES) Nr. 1303/2013 38 straipsnio 4 dalį: esamas arba naujas juridinis asmuo, kurio paskirtis – įgyvendinti finansines priemones; Europos investicijų bankas; Europos investicijų fondas; tarptautinė finansų įstaiga, kurioje valstybė narė yra akcininkė; valstybėje narėje įsteigta finansų įstaiga, kurios tikslas – siekti viešųjų interesų kontroliuojant valdžios institucijai; viešosios arba privačiosios teisės subjektas; vadovaujančioji institucija, kuri įgyvendinimo užduotis vykdo tiesiogiai (tik paskolų ir garantijų atveju)

                  11.1.1.

                  Finansinę priemonę įgyvendinančio subjekto pavadinimas

                  11.1.2.

                  Finansinę priemonę įgyvendinančio subjekto oficialus adresas ir (arba) verslo vieta (šalies ir miesto pavadinimas)

                  12.

                  Finansinę priemonę įgyvendinančio subjekto atrankos procedūra: viešosios sutarties skyrimo procedūra; kita procedūra

                  12.1.

                  Kitos finansinę priemonę įgyvendinančio subjekto atrankos procedūros aprašymas

                  13.

                  Finansavimo sutarties su finansinę priemonę įgyvendinančiu subjektu pasirašymo data

                  IV.   Visa pagal prioritetą arba priemonę programos įnašais į finansinę priemonę sumokėta suma ir patirtos valdymo išlaidos arba sumokėti valdymo mokesčiai (Reglamento (ES) Nr. 1303/2013 46 straipsnio 2 dalies d ir e punktai)

                  14.

                  Visa programos įnašų, įsipareigotų skirti pagal finansavimo sutartį, suma (EUR)

                  14.1.

                  ESI fondų įnašų dalis (EUR)

                  15.

                  Visa programos įnašais į finansinę priemonę sumokėta suma (EUR)

                  15.1.

                  ESI fondų įnašų sumos dalis (EUR)

                  15.1.1.

                  ERPF dalis (EUR)

                  15.1.2.

                  Sanglaudos fondo dalis (EUR)

                  15.1.3.

                  ESF dalis (EUR)

                  15.1.4.

                  EŽŪFKP dalis (EUR)

                  15.1.5.

                  EJRŽF dalis (EUR)

                  15.2.

                  Visos nacionalinės bendrojo finansavimo sumos dalis (EUR)

                  15.2.1.

                  Visos nacionalinio viešojo finansavimo sumos dalis (EUR)

                  15.2.2.

                  Visos nacionalinio privačiojo finansavimo sumos dalis (EUR)

                  16.

                  Visa pagal Jaunimo užimtumo iniciatyvą (JUI) (1) programos įnašais į finansinę priemonę sumokėta suma (EUR)

                  17.

                  Visa iš programos įnašų sumokėtų valdymo išlaidų ir mokesčių suma (EUR)

                  17.1.

                  Bazinio atlygio dalis (EUR)

                  17.2.

                  Veiklos rezultatais grindžiamo atlygio dalis (EUR)

                  18.

                  Kapitalizuotos valdymo išlaidos arba mokesčiai pagal Reglamento (ES) Nr. 1303/2013 42 straipsnio 2 dalį (susiję tik su galutine ataskaita) (EUR)

                  19.

                  Kapitalizuotos palūkanų normų subsidijos arba garantijos mokesčio subsidijos pagal Reglamento (ES) Nr. 1303/2013 42 straipsnio 1 dalies c punktą (susijusios tik su galutine ataskaita) (EUR)

                  20.

                  Paskesnėms investicijoms į galutinius naudos gavėjus skirtų programos įnašų suma pagal Reglamento (ES) Nr. 1303/2013 42 straipsnio 3 dalį (susijusi tik su galutine ataskaita) (EUR)

                  21.

                  Įnašai į finansinę priemonę žeme ir (arba) nekilnojamuoju turtu pagal Reglamento (ES) Nr. 1303/2013 37 straipsnio 10 dalį (susiję tik su galutine ataskaita) (EUR)

                  V.   Visa pagal finansinę priemonę galutiniams naudos gavėjams arba galutinių naudos gavėjų naudai sumokėta arba įsipareigota skirti pagal garantijų sutartis paramos suma pagal ESI fondų programą ir prioritetą arba priemonę, skirta investicijoms į galutinius naudos gavėjus (Reglamento (ES) Nr. 1303/2013 46 straipsnio 2 dalies e punktas)

                  22.

                  Kiekvieno pagal finansinę priemonę siūlomo finansinio produkto pavadinimas

                  23.

                  Finansinio produkto finansavimo sutarties pasirašymo data

                  24.

                  Visa programos įnašų, įsipareigotų skirti pagal paskolų, garantijų, nuosavo kapitalo, kvazinuosavo kapitalo arba kitų finansinių produktų sutartis su galutiniais naudos gavėjais, suma (EUR)

                  24.1.

                  Visos ESI fondų įnašų sumos dalis (EUR)

                  25.

                  Visa programos įnašais, galutiniams naudos gavėjams naudojant paskolas, mikrokreditus, nuosavą kapitalą ar kitus produktus, sumokėta arba garantijų atveju galutiniams naudos gavėjams išmokėtoms paskoloms įsipareigota skirti suma pagal kiekvieną produktą (EUR)

                  25.1.

                  Visos ESI fondų įnašų sumos dalis (EUR)

                  25.1.1.

                  ERPF dalis (EUR)

                  25.1.2.

                  Sanglaudos fondo dalis (EUR)

                  25.1.3.

                  ESF dalis (EUR)

                  25.1.4.

                  EŽŪFKP dalis (EUR)

                  25.1.5.

                  EJRŽF dalis (EUR)

                  25.2.

                  Visos bendrojo finansavimo nacionalinės viešosios sumos dalis (EUR)

                  25.3.

                  Visos bendrojo finansavimo nacionalinės privačiosios sumos dalis (EUR)

                  26.

                  Visa pagal pasirašytas garantijų sutartis galutiniams naudos gavėjams faktiškai išmokėtų paskolų vertė (EUR)

                  27.

                  Paskolos ir (arba) garantijos, ir (arba) nuosavo arba kvazinuosavo kapitalo, ir (arba) kitų finansinių produktų sutarčių, pasirašytų su galutiniais naudos gavėjais, skaičius pagal kiekvieną produktą

                  28.

                  Paskolos ir (arba) garantijos, ir (arba) nuosavo arba kvazinuosavo kapitalo, ir (arba) kitų finansinių produktų investicijų į galutinius naudos gavėjus skaičius pagal kiekvieną produktą

                  29.

                  Naudojant finansinį produktą paremtų galutinių naudos gavėjų skaičius

                  29.1.

                  Didelių įmonių dalis

                  29.2.

                  MVĮ dalis

                  29.2.1.

                  Labai mažų įmonių dalis

                  29.3.

                  Pavienių asmenų dalis

                  29.4.

                  Kitos paremtų galutinių naudos gavėjų rūšies dalis

                  29.4.1.

                  Kitos paremtų galutinių naudos gavėjų rūšies aprašymas

                  VI.   Finansinės priemonės veiklos rezultatai, įskaitant pažangą, padarytą steigiant finansinę priemonę ir atrenkant ją įgyvendinančius subjektus (įskaitant fondų fondą įgyvendinantį subjektą) (Reglamento (ES) Nr. 1303/2013 46 straipsnio 2 dalies f punktas)

                  30.

                     Ex ante vertinimo pabaigos data

                  31.

                  Finansinę priemonę įgyvendinančių subjektų atranka

                  31.1.

                  Jau pradėtų atrankos procedūrų skaičius

                  31.2.

                  Jau pasirašytų finansavimo sutarčių skaičius

                  32.

                  Informacija apie tai, ar finansinė priemonė vis dar veikė ataskaitinių metų pabaigoje

                  32.1.

                  Jei finansinė priemonė ataskaitinių metų pabaigoje neveikė, veiklos pabaigos data

                  33.

                  Bendras išmokėtų, bet negrąžintų paskolų skaičius arba bendras suteiktų ir dėl negrąžintos paskolos panaudotų garantijų skaičius

                  34.

                  Visa išmokėtų, bet negrąžintų paskolų suma (EUR) arba visa suteiktoms ir dėl negrąžintos paskolos panaudotoms garantijoms įsipareigota skirti suma (EUR)

                  VII.   Palūkanos ir kitas pelnas, gautas iš ESI fondų paramos finansinei priemonei bei jai iš investicijų grąžintų programos lėšų, kaip nurodyta 43 ir 44 straipsniuose, ir investicijų į nuosavą kapitalą vertė, palyginti su ankstesniais metais (Reglamento (ES) Nr. 1303/2013 46 straipsnio 2 dalies g ir i punktai)

                  35.

                  Palūkanos ir kitas pelnas, gautas iš ESI fondų mokėjimų finansinei priemonei (EUR)

                  36.

                  Finansinei priemonei grąžintos sumos, iki ataskaitinių metų pabaigos priskirtinos ESI fondų paramai (EUR)

                  36.1.

                  Kapitalo grąžinimo dalis (EUR)

                  36.2.

                  Pelno, kitų pajamų arba uždarbio dalis (EUR)

                  37.

                  Pakartotinai panaudotų išteklių, kurie buvo grąžinti finansinei priemonei ir yra priskirtini ESI fondams, suma

                  37.1.

                  Privačiojo sektoriaus investuotojams arba viešojo sektoriaus investuotojams, kurie veikia pagal rinkos ekonomikos principą ir teikia analogiškų lėšų papildydami ESI fondų paramą finansinei priemonei arba kartu investuoja galutinio naudos gavėjo lygmeniu ir kuriems atlyginama pirmumo tvarka, išmokėtos sumos dalis (EUR)

                  37.2.

                  Dėl finansinės priemonės patirtoms valdymo išlaidoms atlyginti ir valdymo mokesčiams sumokėti išmokėtos sumos dalis (EUR)

                  VIII.   Pažanga, padaryta siekiant tikėtino investicijų, padarytų naudojant finansinę priemonę, ir dalyvavimo vertės sverto poveikio (Reglamento (ES) Nr. 1303/2013 46 straipsnio 2 dalies h punktas)

                  38.

                  Visa kitų įnašų, ne iš ESI fondų, į finansinę priemonę suma (EUR)

                  38.1.

                  Visa kitų įnašų, ne iš ESI fondų, įsipareigotų skirti pagal finansavimo sutartį su finansinę priemonę įgyvendinančiu subjektu, suma (EUR)

                  38.2.

                  Visa kitais įnašais, ne iš ESI fondų, į finansinę priemonę sumokėta suma (EUR)

                  38.2.1.

                  viešųjų įnašų dalis (EUR)

                  38.2.2.

                  privačiųjų įnašų dalis (EUR)

                  38.3.

                  Visa kitų įnašų, ne iš ESI fondų, sutelktų galutinio naudos gavėjo lygmeniu, suma (EUR)

                  38.3.1.

                  viešųjų įnašų dalis (EUR)

                  38.3.2.

                  privačiųjų įnašų dalis (EUR)

                  39.

                  Numatytas ir padarytas sverto poveikis, atsižvelgiant į finansavimo sutartį

                  39.1.

                  Numatomas paskolos ir (arba) garantijos, ir (arba) nuosavo arba kvazinuosavo kapitalo investicijų, ir (arba) kitų finansinių produktų sverto poveikis, atsižvelgiant į finansavimo sutartį, pagal kiekvieną produktą

                  39.2.

                  Padarytas paskolos ir (arba) garantijos, ir (arba) nuosavo arba kvazinuosavo kapitalo investicijų, ir (arba) kitų finansinių produktų sverto poveikis ataskaitinių metų pabaigoje pagal kiekvieną produktą

                  40.

                  Investicijų ir dalyvavimo vertė, palyginti su ankstesniais metais (EUR)

                  IX.   Finansinės priemonės indėlis siekiant atitinkamo prioriteto arba priemonės rodiklių (Reglamento (ES) Nr. 1303/2013 46 straipsnio 2 dalies j punktas)

                  41.

                  Produkto rodiklis (kodo numeris ir pavadinimas), kurio siekiant prisideda finansinė priemonė

                  41.1.

                  Produkto rodiklio siektina reikšmė

                  41.2.

                  Finansine priemone pasiekta vertė, palyginti su produkto rodiklio siektina reikšme

         (1)  Ji apima specialų asignavimą JUI ir atitinkamą ESF paramą.

      II PRIEDAS
      Sąjungos emblemos kūrimo grafiniai standartai ir standartinių spalvų nustatymas
      SIMBOLIŲ APIBŪDINIMAS
      Mėlyno dangaus fone – ratu sudėtos dvylika auksinių žvaigždžių, simbolizuojančių Europos tautų sąjungą. Žvaigždžių skaičius yra fiksuotas: dvylika yra tobulumo ir vienybės simbolis.
      HERALDIKOS APIBŪDINIMAS
      Mėlyname fone – dvylikos auksinių žvaigždžių, kurių kampai nesiliečia, apskritimas.
      GEOMETRINIS APIBŪDINIMAS

      Emblema yra mėlynos stačiakampės vėliavos formos, kurios ilgis yra lygus 1,5 jos pločio. Dvylika vienodais tarpais išdėstytų auksinių žvaigždžių sudaro menamą apskritimą, kurio centras yra stačiakampio įstrižainių susikirtimo taškas. Apskritimo spindulys lygus vienai trečiajai emblemos pločio. Kiekviena žvaigždė turi penkis kampus, kurie išsidėstę ant menamo apskritimo perimetro, o jo spindulys lygus vienai aštuonioliktajai stačiakampio aukščio. Visos žvaigždės išdėstytos vertikaliai, t. y. viena viršūnė yra viršuje, o dvi – tiesėje, sudarančioje statų kampą su stiebu. Apskritime žvaigždės išdėstytos kaip valandos laikrodžio ciferblate. Žvaigždžių skaičius nekintamas.
      PATVIRTINTOS SPALVOS
      Emblemoje naudojamos šios spalvos:

                  —

                  Stačiakampio pagrindo spalva – mėlyna PANTONE REFLEX BLUE;

                  —

                  žvaigždžių spalva – geltona PANTONE YELLOW.

            KETURSPALVĖ SPAUDA
      Jei naudojama keturspalvė spauda, dvi standartinės spalvos spaudžiamos naudojant keturspalvės spaudos metodą.
      PANTONE YELLOW spalva gaunama naudojant 100 % „Process Yellow“.
      PANTONE REFLEX BLUE spalva gaunama sumaišant 100 % „Process Cyan“ ir 80 % „Process Magenta“.
      INTERNETAS
      PANTONE REFLEX BLUE tinklalapio paletėje atitinka spalvą RGB: 0/51/153 (šešioliktainėje sistemoje: 003399), o PANTONE YELLOW tinklalapio paletėje atitinka spalvą RGB: 255/204/0 (šešioliktainėje sistemoje: FFCC00).
      MONOCHROMATINIS REPRODUKCIJOS PROCESAS
      Jei naudojama juoda spalva, stačiakampio kontūrai pažymimi juodai, o žvaigždės atspaudžiamos juodos baltame fone.
      Jei naudojama mėlyna spalva („Reflex Blue“), ji naudojama 100 % fonui, o žvaigždės paliekamos baltos.
      REPRODUKCIJA ANT SPALVOTO PAGRINDO
      Jei negalima apsieiti be spalvoto fono, stačiakampis apvedamas balta linija, kurios plotis turi būti 1/25 stačiakampio aukščio.


title: 2011 m. balandžio 1 d. Komisijos įgyvendinimo reglamentas (ES) Nr. 321/2011, kuriuo dėl bisfenolio A naudojimo plastikiniuose buteliukuose kūdikiams maitinti ribojimo iš dalies keičiamas Reglamentas (ES) Nr. 10/2011  Tekstas svarbus EEE

text:
2.4.2011

               LT

               Europos Sąjungos oficialusis leidinys

               L 87/1

         KOMISIJOS ĮGYVENDINIMO REGLAMENTAS (ES) Nr. 321/2011
   2011 m. balandžio 1 d.
   kuriuo dėl bisfenolio A naudojimo plastikiniuose buteliukuose kūdikiams maitinti ribojimo iš dalies keičiamas Reglamentas (ES) Nr. 10/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. spalio 27 d. Europos Parlamento ir Tarybos reglamentą (EB) Nr. 1935/2004 dėl žaliavų ir gaminių, skirtų liestis su maistu, ir panaikinantį direktyvas 80/590/EEB ir 89/109/EEB (1), ypač į jo 18 straipsnio 3 dalį,
   pasikonsultavusi su Europos maisto saugos tarnyba,
   kadangi:

               (1)

               Komisijos direktyva 2011/8/ES (2), kuria iš dalies pakeista Direktyva 2002/72/EB (3) dėl plastikinių medžiagų ir gaminių, galinčių liestis su maisto produktais, apribotas bisfenolio A (2,2-bis(4-hidroksifenil)propano) naudojimas kūdikiams maitinti skirtuose polikarbonatiniuose buteliukuose.

               (2)

               Nuo 2011 m. gegužės 1 d. Direktyva 2002/72/EB bus pakeista 2011 m. sausio 14 d. Komisijos reglamentu (ES) Nr. 10/2011 dėl plastikinių medžiagų ir gaminių, skirtų liestis su maisto produktais (4).

               (3)

               Reglamente (ES) Nr. 10/2011 nėra bisfenolio A naudojimo apribojimų, kurie buvo nustatyti Direktyvos 2002/72/EB pakeitimais, padarytais Direktyva 2011/8/ES.

               (4)

               Todėl siekiant, kad būtų nustatyti bisfenolio A naudojimo ribojimai, Reglamentas (EB) Nr. 10/2011 turėtų būti atitinkamai iš dalies pakeistas.

               (5)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 10/2011 I priedo 1 lentelėje, įraše dėl medžiagos Nr. 151 pavadinimu „2,2-bis(4-hidroksifenil)propanas“, 10 skiltyje („Apribojimai ir specifikacijos“) įterpiamas toks tekstas:

      „Nenaudoti kūdikiams (5) maitinti skirtiems polikarbonatiniams buteliukams gaminti (6).

   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. gegužės 1 d. draudžiant plastikinių medžiagų ir gaminių, skirtų liestis su maisto produktais ir neatitinkančių šio reglamento, gamybą.
   Jis taikomas nuo 2011 m. birželio 1 d. draudžiant tiekti rinkai ir importuoti į Sąjungą plastikines medžiagas ir gaminius, neatitinkančius šio reglamento.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 1 d.

            Komisijos vardu

            Pirmininkas

         José Manuel BARROSO

      (1)  OL L 338, 2004 11 13, p. 4.

      (2)  OL L 26, 2011 1 29, p. 11.

      (3)  OL L 220, 2002 8 15, p. 18.

      (4)  OL L 12, 2011 1 15, p. 1.

      (5)  Kūdikiai, kaip apibrėžta Direktyvos 2006/141/EB 2 straipsnyje.

      (6)  Šis apribojimas taikomas nuo 2011 m. gegužės 1 d. gamybai ir nuo 2011 m. birželio 1 d. tiekimui rinkai ir importui į Sąjungą.“


title: 2015 m. liepos 24 d. Komisijos įgyvendinimo reglamentas (ES) 2015/1224 dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2015 m. liepos mėn.

text:
25.7.2015

               LT

               Europos Sąjungos oficialusis leidinys

               L 197/76

         KOMISIJOS ĮGYVENDINIMO REGLAMENTAS (ES) 2015/1224
   2015 m. liepos 24 d.
   dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2015 m. liepos mėn.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos įgyvendinimo reglamentu (ES) Nr. 1273/2011 (2) leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpio dalis remiantis to įgyvendinimo reglamento I priedu, ir nustatyta tų kvotų administravimo tvarka;

               (2)

               liepos mėn. yra trečioji kvotos, nurodytos Įgyvendinimo reglamento (ES) Nr. 1273/2011 1 straipsnio 1 dalies a punkte, laikotarpio dalis ir antroji kvotų, nurodytų to įgyvendinimo reglamento 1 straipsnio 1 dalies b, c ir d punktuose, laikotarpio dalis;

               (3)

               pranešimų, pateiktų remiantis Įgyvendinimo reglamento (ES) Nr. 1273/2011 8 straipsnio a punktu, duomenimis, pagal to įgyvendinimo reglamento 4 straipsnio 1 dalį per dešimt pirmųjų 2015 m. liepos mėn. darbo dienų pateiktose kvotos, kurios eilės numeris yra 09.4166, paraiškose nurodytas kiekis viršija tam laikotarpiui nustatytą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               be to, minėtų pranešimų duomenimis, pagal Įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2015 m. liepos mėn. darbo dienų pateiktose kvotų, kurių eilės numeriai yra 09.4127–09.4128–09.4129–09.4148–09.4149–09.4150–09.4152–09.4153 ir 09.4154, paraiškose nurodytas kiekis yra mažesnis už tam laikotarpiui nustatytą kiekį;

               (5)

               remiantis Įgyvendinimo reglamento (ES) Nr. 1273/2011 5 straipsnio pirma pastraipa, taip pat reikėtų nustatyti kitos laikotarpio dalies bendrą kiekį pagal kvotas, kurių eilės numeris (-iai) yra 09.4127–09.4128–09.4129–09.4130–09.4148–09.4112–09.4116–09.4117–09.4118–09.4119 ir 09.4166;

               (6)

               kad importo licencijų išdavimo tvarka būtų sklandesnė, šis reglamentas turėtų įsigalioti iš karto, kai tik bus paskelbtas,

         PRIĖMĖ ŠĮ REGLAMENTĄ:
   1 straipsnis
   1.   Pagal per dešimt pirmųjų 2015 m. liepos mėn. darbo dienų pateiktas ryžių importo licencijų paraiškas pagal Įgyvendinimo reglamente (ES) Nr. 1273/2011 nurodytą kvotą, kurių eilės numeriai yra 09.4166, licencijos išduodamos prašomą kiekį padauginus iš šio reglamento priede nurodyto paskirstymo koeficiento.
   2.   Bendras kitai laikotarpio daliai nustatytas kiekis pagal Įgyvendinimo reglamente (ES) Nr. 1273/2011 nurodytas kvotas, kurių eilės numeriai) yra 09.4127–09.4128–09.4129–09.4130–09.4148–09.4112–09.4116–09.4117–09.4118–09.4119 ir 09.4166, pateiktas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 24 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2011 m. gruodžio 7 d. Komisijos įgyvendinimo reglamentas (ES) Nr. 1273/2011, atidarantis tam tikras ryžių ir skaldytų ryžių importo tarifines kvotas ir numatantis jų administravimą (OL L 325, 2011 12 8, p. 6).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

         Pagal Įgyvendinimo reglamentą (ES) Nr. 1273/2011 2015 m. liepos mėn. paskirstomas kiekis ir kitai laikotarpio daliai nustatytas kiekis

                  a)

                  Įgyvendinimo reglamento (ES) Nr. 1273/2011 1 straipsnio 1 dalies a punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota

                              Kilmės šalis

                              Eilės Nr.

                              2015 m. liepos mėn. nustatytas paskirstymo koeficientas

                              Bendras 2015 m. rugsėjo mėn. nustatytas kiekis (kg)

                              Jungtinės Amerikos Valstijos

                              09.4127

                              — (1)

                              12 388 232

                              Tailandas

                              09.4128

                              — (1)

                              1 098 795

                              Australija

                              09.4129

                              — (1)

                              351 800

                              Kitos kilmės šalys

                              09.4130

                              — (2)

                              0

                  b)

                  Įgyvendinimo reglamento (ES) Nr. 1273/2011 1 straipsnio 1 dalies b punkte nurodyta lukštentų ryžių, kurių KN kodas 1006 20, kvota

                              Kilmės šalis

                              Eilės Nr.

                              2015 m. liepos mėn. nustatytas paskirstymo koeficientas

                              Bendras 2015 m. spalio mėn. nustatytas kiekis (kg)

                              Visos šalys

                              09.4148

                              — (3)

                              1 634 000

                  c)

                  Įgyvendinimo reglamento (ES) Nr. 1273/2011 1 straipsnio 1 dalies c punkte nurodytų skaldytų ryžių, kurių KN kodas 1006 40 00, kvota

                              Kilmės šalis

                              Eilės Nr.

                              2015 m. liepos mėn. nustatytas paskirstymo koeficientas

                              Tailandas

                              09.4149

                              — (4)

                              Australija

                              09.4150

                              — (5)

                              Gajana

                              09.4152

                              — (5)

                              Jungtinės Amerikos Valstijos

                              09.4153

                              — (5)

                              Kitos kilmės šalys

                              09.4154

                              — (4)

                  d)

                  Įgyvendinimo reglamento (ES) Nr. 1273/2011 1 straipsnio 1 dalies d punkte nurodytų visiškai nulukštentų ryžių arba iš dalies nulukštentų ryžių, kurių KN kodas 1006 30, kvota

                              Kilmės šalis

                              Eilės Nr.

                              2015 m. liepos mėn. nustatytas paskirstymo koeficientas

                              Bendras 2015 m. rugsėjo mėn. nustatytas kiekis (kg)

                              Tailandas

                              09.4112

                              — (6)

                              79 899

                              Jungtinės Amerikos Valstijos

                              09.4116

                              — (6)

                              1 392 122

                              Indija

                              09.4117

                              — (6)

                              11 441

                              Pakistanas

                              09.4118

                              — (6)

                              8 628

                              Kitos kilmės šalys

                              09.4119

                              — (6)

                              33 885

                              Visos šalys

                              09.4166

                              0,630175 %

                              0

         (1)  Paraiškose nurodytas kiekis neviršija tam laikotarpiui nustatyto kiekio, todėl priimtinos visos paraiškos.

         (2)  Šiai laikotarpio daliai kiekis nenustatytas.

         (3)  Šiai laikotarpio daliai paskirstymo koeficientas netaikomas: Komisijai pranešimų apie gautas licencijų paraiškas nepateikta.

         (4)  Paraiškose nurodytas kiekis neviršija tam laikotarpiui nustatyto kiekio, todėl priimtinos visos paraiškos.

         (5)  Šiai laikotarpio daliai paskirstymo koeficientas netaikomas: Komisijai pranešimų apie gautas licencijų paraiškas nepateikta.

         (6)  Šiai laikotarpio daliai kiekis nenustatytas.


title: 2013 m. vasario 1 d. Komisijos įgyvendinimo reglamentas (ES) Nr. 97/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
2.2.2013

               LT

               Europos Sąjungos oficialusis leidinys

               L 33/24

         KOMISIJOS ĮGYVENDINIMO REGLAMENTAS (ES) Nr. 97/2013
   2013 m. vasario 1 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 1 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  50,1

                  PS

                  161,2

                  TN

                  64,9

                  TR

                  115,9

                  ZZ

                  98,0

                  0707 00 05

                  EG

                  206,0

                  MA

                  124,7

                  TR

                  169,6

                  ZZ

                  166,8

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  194,1

                  MA

                  54,6

                  TR

                  135,1

                  ZZ

                  127,9

                  0805 10 20

                  EG

                  53,5

                  MA

                  56,2

                  TN

                  52,3

                  TR

                  62,1

                  ZZ

                  56,0

                  0805 20 10

                  MA

                  88,2

                  ZZ

                  88,2

                  0805 20 30, 0805 20 50, 0805 20 70, 0805 20 90

                  CN

                  153,7

                  IL

                  126,3

                  KR

                  135,0

                  MA

                  114,4

                  TR

                  86,2

                  ZZ

                  123,1

                  0805 50 10

                  TR

                  70,3

                  ZZ

                  70,3

                  0808 10 80

                  AR

                  86,6

                  CN

                  99,8

                  MK

                  36,4

                  US

                  178,4

                  ZZ

                  100,3

                  0808 30 90

                  CN

                  58,9

                  TR

                  177,0

                  US

                  136,7

                  ZA

                  107,8

                  ZZ

                  120,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. liepos 29 d. Komisijos įgyvendinimo reglamentas (ES) 2015/1308, kuriuo dėl medžiagos aliuminio salicilato, bazinio, iš dalies keičiamas Reglamentas (ES) Nr. 37/2010 (Tekstas svarbus EEE)

text:
30.7.2015

               LT

               Europos Sąjungos oficialusis leidinys

               L 200/11

         KOMISIJOS ĮGYVENDINIMO REGLAMENTAS (ES) 2015/1308
   2015 m. liepos 29 d.
   kuriuo dėl medžiagos aliuminio salicilato, bazinio, iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               pagal Reglamento (EB) Nr. 470/2009 17 straipsnį reikalaujama, kad reglamente būtų nustatyta veikliųjų medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK);

               (2)

               Komisijos reglamento (ES) Nr. 37/2010 (2) priedo 1 lentelėje išvardytos veikliosios medžiagos, jų klasifikacijos ir DLK gyvūniniuose maisto produktuose;

               (3)

               aliuminio salicilatas, bazinis, jau įtrauktas į šią lentelę, pagal kurią aliuminio salicilatą, bazinį, leidžiama vartoti i) per burną galvijams, išskyrus žmonėms vartoti skirtą pieną duodančių rūšių galvijus, ir ii) išviršiniam naudojimui visų rūšių maistiniams gyvūnams, išskyrus pelekines žuvis;

               (4)

               Europos vaistų agentūrai (toliau – EMA) pateiktas prašymas pakeisti nustatytą aliuminio salicilato, bazinio, įrašą;

               (5)

               EMA, remdamasi Veterinarinių vaistų komiteto nuomone, rekomendavo palikti aliuminio salicilato, bazinio, „DLK nebūtina“ klasifikaciją, tačiau tik šios medžiagos išviršiniam naudojimui ir tik tų rūšių maistiniams gyvūnams, kurie nėra galvijai, ožkos, arkliniai, triušiai ir pelekinės žuvys. Atsižvelgiant į tai, kad šiuo metu medžiagą siūloma vartoti suaugusiems galvijams, nustatytas galvijų įrašas turėtų būti pakeistas skaitine DLK, kadangi „DLK nebūtina“ klasifikacija nebegalioja ir būtina nustatyti didžiausią leidžiamąją koncentraciją galvijų audiniuose ir piene;

               (6)

               pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą veikliųjų medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą veikliųjų medžiagų DLK – kitų rūšių gyvūnams;

               (7)

               EMA nustatė, kad galvijams rekomenduojamos skaitinės aliuminio salicilato, bazinio, DLK ekstrapoliacija ožkoms, arkliams ir triušiams yra tinkama;

               (8)

               todėl reikėtų atitinkamai iš dalies pakeisti Reglamento (ES) Nr. 37/2010 priedo 1 lentelę;

               (9)

               nors yra nustatytas siūlomos aliuminio salicilato, bazinio, DLK galvijų audiniuose ir galvijų piene stebėsenos analizės metodas, jis dar nepakankamai patvirtintas;

               (10)

               remiantis Reglamento (EB) Nr. 470/2009 14 straipsnio 4 dalimi, tais atvejais, kai moksliniai duomenys yra neišsamūs, gali būti nustatyta laikinoji DLK, jei nėra priežasčių manyti, kad siūloma medžiagos liekanų koncentracija keltų pavojų žmonių sveikatai;

               (11)

               todėl siūloma skaitinė DLK turėtų būti laikina ir galioti iki 2016 m. gruodžio 31 d.;

               (12)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2015 m. rugsėjo 28 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 29 d.

            Komisijos vardu

            Pirmininkas

         Jean-Claude JUNCKER

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Reglamento (ES) Nr. 37/2010 priedo 1 lentelėje medžiagos aliuminio salicilato, bazinio, įrašas pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Aliuminio salicilatas, bazinis

                     Salicilo rūgštis

                     Galvijai, ožkos, arkliniai, triušiai

                     200 μg/kg
                     500 μg/kg
                     1 500 μg/kg
                     1 500 μg/kg

                     Raumenys
                     Riebalai
                     Kepenys
                     Inkstai

                     Laikinoji DLK galioja iki 2016 m. gruodžio 31 d.

                     Medžiagos nuo viduriavimo ir virškinamojo trakto uždegimo“

                     Galvijai, ožkos, arkliniai

                     9 μg/kg

                     Pienas

                     NETAIKOMA

                     Visų rūšių maistiniai gyvūnai, išskyrus galvijus, ožkas, arklinius, triušius ir pelekines žuvis

                     DLK nebūtina

                     NETAIKOMA

                     Tik išviršiniam naudojimui.


title: 2012 m. lapkričio 14 d. Komisijos įgyvendinimo reglamentas (ES) Nr. 1073/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
15.11.2012

               LT

               Europos Sąjungos oficialusis leidinys

               L 318/66

         KOMISIJOS ĮGYVENDINIMO REGLAMENTAS (ES) Nr. 1073/2012
   2012 m. lapkričio 14 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 14 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  40,0

                  MA

                  46,0

                  TR

                  50,7

                  ZZ

                  45,6

                  0707 00 05

                  AL

                  46,1

                  EG

                  140,2

                  MK

                  42,0

                  TR

                  130,3

                  ZZ

                  89,7

                  0709 93 10

                  MA

                  106,9

                  TR

                  123,4

                  ZZ

                  115,2

                  0805 20 10

                  ZA

                  144,8

                  ZZ

                  144,8

                  0805 20 30, 0805 20 50, 0805 20 70, 0805 20 90

                  HR

                  41,4

                  TR

                  78,6

                  ZA

                  181,8

                  ZZ

                  100,6

                  0805 50 10

                  AR

                  57,4

                  TR

                  85,0

                  ZA

                  97,7

                  ZZ

                  80,0

                  0806 10 10

                  BR

                  271,8

                  LB

                  256,9

                  PE

                  260,4

                  TR

                  164,8

                  US

                  281,2

                  ZZ

                  247,0

                  0808 10 80

                  CA

                  157,0

                  CL

                  151,2

                  CN

                  83,7

                  MK

                  38,5

                  NZ

                  162,5

                  US

                  189,1

                  ZA

                  143,6

                  ZZ

                  132,2

                  0808 30 90

                  CN

                  55,5

                  TR

                  115,8

                  ZZ

                  85,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. spalio 19 d. Komisijos įgyvendinimo reglamentas (ES) 2016/1854, kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2016 m. spalio 1–7 d. pateiktose importo licencijų paraiškose

text:
20.10.2016

               LT

               Europos Sąjungos oficialusis leidinys

               L 284/17

         KOMISIJOS ĮGYVENDINIMO REGLAMENTAS (ES) 2016/1854
   2016 m. spalio 19 d.
   kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2016 m. spalio 1–7 d. pateiktose importo licencijų paraiškose
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 341/2007 (2) leista pradėti naudoti metines česnako importo tarifines kvotas;

               (2)

               per pirmąsias septynias kalendorines 2016 m. sausio mėn. dienas pateiktose 2016 m. gruodžio 1 d.–2017 m. vasario 28 d. kvotos laikotarpio dalies „A“ importo licencijų paraiškose nurodytas kiekis tam tikrų kvotų atveju yra didesnis už tai daliai skirtą kiekį. Todėl kiekį, kuriam importuoti galima išduoti „A“ importo licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekiui, nurodytam pagal Reglamentą (EB) Nr. 341/2007 2016 m. gruodžio 1 d.–2017 m. vasario 28 d. kvotos laikotarpio daliai pateiktose „A“ importo licencijų paraiškose, taikomas šio reglamento priede nustatytas paskirstymo koeficientas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  2007 m. kovo 29 d. Komisijos reglamentas (EB) Nr. 341/2007, kuriuo leidžiama naudoti iš trečiųjų šalių importuojamų česnakų ir tam tikrų kitų žemės ūkio produktų tarifinę kvotą, nustatantis jos administravimo tvarką ir įvedantis importo licencijų bei kilmės sertifikatų sistemą (OL L 90, 2007 3 30, p. 12).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

                  Kilmės šalis

                  Eilės numeris

                  Paskirstymo koeficientas. 2016 m. gruodžio 1 d.–2017 m. vasario 28 d. kvotos laikotarpio daliais pateiktos paraiškos
                  (%)

                     Argentina

                              —

                              Tradiciniai importuotojai

                  09.4104

                  —

                              —

                              Nauji importuotojai

                  09.4099

                  —

                     Kinija

                              —

                              Tradiciniai importuotojai

                  09.4105

                  —

                              —

                              Nauji importuotojai

                  09.4100

                  0,459731

                     Kitos trečiosios šalys

                              —

                              Tradiciniai importuotojai

                  09.4106

                  —

                              —

                              Nauji importuotojai

                  09.4102

                  —


title: 2015 m. rugpjūčio 7 d. Komisijos įgyvendinimo reglamentas (ES) 2015/1374, kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais

text:
11.8.2015

               LT

               Europos Sąjungos oficialusis leidinys

               L 212/3

         KOMISIJOS ĮGYVENDINIMO REGLAMENTAS (ES) 2015/1374
   2015 m. rugpjūčio 7 d.
   kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 19 straipsnį,
   kadangi:

               (1)

               Reglamento (EB) Nr. 2368/2002 19 straipsnyje nurodomas III priede pateiktas Komisijos sudaromas Bendrijos institucijų sąrašas;

               (2)

               Portugalija paskyrė Bendrijos instituciją ir apie tai informavo Komisiją. Komisija padarė išvadą, kad pateikta pakankamai įrodymų, jog ši institucija gali patikimai, laiku, veiksmingai ir tiksliai vykdyti Reglamento (EB) Nr. 2368/2002 II, III ir V skyriuose nurodytas užduotis;

               (3)

               šiame reglamente nustatytos priemonės atitinka Reglamento (EB) Nr. 2368/2002 22 straipsnyje nurodyto Komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2368/2002 III priedas pakeičiamas šio reglamento priedu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 7 d.

            Komisijos vardu

            Pirmininko pavedimu

         Cecilia MALMSTRÖM

            Komisijos narė

      (1)  OL L 358, 2002 12 31, p. 28.

      PRIEDAS

            „III PRIEDAS

               2 ir 19 straipsniuose nurodytų valstybių narių kompetentingų institucijų ir jų užduočių sąrašas

               BELGIJA

               Federale Overheidsdienst Economie, KMO, Middenstand en Energie, Dienst Vergunningen

               Service Public Fédéral Economie, PME, Classes moyennes et Energie, Service Licence

                        Italiëlei 124, bus 71

                        2000 Antwerpen

                           BELGIË

                        Tel. +32 22775459

                        Faks. +32 22775461

                        E. paštas kpcs-belgiumdiamonds@economie.fgov.be

                  Belgijoje neapdorotų deimantų importo ir eksporto kontrolę, kaip reikalaujama pagal šį reglamentą, ir muitinės procedūras kompetentinga atlikti tik ši institucija:

                        The Diamond Office

                        Hovenierstraat 22

                        2018 Antwerpen

                           BELGIË

               BULGARIJA

               Ministry of Finance

                        International Financial Institutions and Cooperation Directorate

                        102 G. Rakovski str.

                        Sofia, 1040

                        BULGARIA

                        Tel.: +359 298592400/98592401

                        Faks. +359 298592402

                        E. paštas: ific@minfin.bg

               ČEKIJOS RESPUBLIKA

            Čekijoje neapdorotų deimantų importo ir eksporto kontrolę, kaip reikalaujama pagal šį reglamentą, ir muitinės procedūras kompetentinga atlikti tik ši institucija:

                        Generální ředitelství cel

                        Budějovická 7

                        140 96 Praha 4

                        ČESKÁ REPUBLIKA

                        Tel.: +420 261333841, +420 261333541, mob. tel.+ 420 737213793

                        Faks. +420 261333870

                        E. paštas diamond@cs.mfcr.cz

                  Nuolatinė tarnyba paskirtojoje muitinės įstaigoje – Praha (Ruzinė)
            Tel. +420 2220113788
            Tel. +420 2220119678

               VOKIETIJA

            Vokietijoje neapdorotų deimantų importo ir eksporto kontrolę, kaip reikalaujama pagal šį reglamentą, įskaitant ES sertifikatų išdavimą, kompetentinga atlikti tik ši institucija:

                        Hauptzollamt Koblenz

                        Zollamt Idar-Oberstein

                        Zertifizierungsstelle für Rohdiamanten

                        Hauptstraße 197

                        55743 Idar-Oberstein

                        DEUTSCHLAND

                        Tel. +49 678156270

                        Faks. +49 6781562719

                        E. paštas poststelle.za-idar-oberstein@zoll.bund.de

                  Siekiant įgyvendinti šio reglamento 5 straipsnio 3 dalyje, 6, 9, 10 straipsniuose, 14 straipsnio 3 dalyje, 15 ir 17 išdėstytas nuostatas, visų pirma prievolę teikti ataskaitas Komisijai, ši institucija veikia kaip Vokietijos kompetentinga institucija:

                        Bundesfinanzdirektion Südost

                        Krelingstraβe 50

                        90408 Nürnberg

                        DEUTSCHLAND

                        Tel. +49 9113763754

                        Faks. +49 9113762273

                        E. paštas diamond.cert.bfd-suedost@zoll.bund.de

               PORTUGALIJA

                        Autoridade Tributária e Aduaneira

                        Direção de Serviços de Regulação Aduaneira

                        R. da Alfândega, 5

                        1149–006 Lisboa

                        PORTUGAL

                        Tel. +351 218813888/9

                        Faks. +351 218813941

                        E. paštas dsra@at.gov.pt

                  Portugalijoje neapdorotų deimantų importo ir eksporto kontrolę, kaip reikalaujama pagal šį reglamentą, ir muitinės procedūras kompetentinga atlikti tik ši institucija:

                        Alfândega do Aeroporto de Lisboa

                        Aeroporto de Lisboa,

                        Terminal de Carga, Edifício 134

                        1750–364 Lisboa

                        PORTUGAL

                        Tel. +351 210030080

                        Faks. +351 210037777

                        E. paštas aalisboa-kimberley@at.gov.pt

               RUMUNIJA

                        Autoritatea Națională pentru Protecția Consumatorilor

                        (Nacionalinė vartotojų apsaugos institucija)

                        1 Bd. Aviatorilor Nr. 72, sectorul 1

                        011865 București

                        ROMÂNIA

                        (72 Aviatorilor Bvd., sector 1

                        011865 Bucharest

                        ROMANIA)

                        Tel.: +40 213184635/3129890/3121275

                        Faks.: +40 213184635/3143462

                        www.anpc.ro

               JUNGTINĖ KARALYSTĖ

                        Government Diamond Office

                        Conflict Department

                        Room WH1.214

                        Foreign and Commonwealth Office

                        King Charles Street

                        London

                        SW1A 2AH

                        UNITED KINGDOM

                        Tel.: +44 2070086903/5797

                        Faks. +44 2070083905

                        KPUK@fco.gov.uk“


title: 2016 m. spalio 18 d. Komisijos įgyvendinimo reglamentas (ES) 2016/1844, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.10.2016

               LT

               Europos Sąjungos oficialusis leidinys

               L 282/40

         KOMISIJOS ĮGYVENDINIMO REGLAMENTAS (ES) 2016/1844
   2016 m. spalio 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 18 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  133,9

                  ZZ

                  133,9

                  0707 00 05

                  TR

                  145,2

                  ZZ

                  145,2

                  0709 93 10

                  TR

                  154,9

                  ZZ

                  154,9

                  0805 50 10

                  AR

                  91,3

                  CL

                  95,5

                  TR

                  85,9

                  UY

                  51,6

                  ZA

                  73,6

                  ZZ

                  79,6

                  0806 10 10

                  BR

                  278,4

                  EG

                  169,2

                  TR

                  151,7

                  ZZ

                  199,8

                  0808 10 80

                  AR

                  191,8

                  AU

                  196,9

                  BR

                  124,9

                  CL

                  154,2

                  NZ

                  137,0

                  ZA

                  117,5

                  ZZ

                  153,7

                  0808 30 90

                  CN

                  75,0

                  TR

                  134,9

                  ZZ

                  105,0

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. liepos 19 d. Komisijos įgyvendinimo reglamentas (ES) 2016/1180, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.7.2016

               LT

               Europos Sąjungos oficialusis leidinys

               L 195/26

         KOMISIJOS ĮGYVENDINIMO REGLAMENTAS (ES) 2016/1180
   2016 m. liepos 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  176,8

                  ZZ

                  176,8

                  0709 93 10

                  TR

                  136,5

                  ZZ

                  136,5

                  0805 50 10

                  AR

                  192,3

                  BO

                  223,6

                  CL

                  165,8

                  UY

                  201,2

                  ZA

                  173,2

                  ZZ

                  191,2

                  0808 10 80

                  AR

                  145,6

                  BR

                  89,8

                  CL

                  133,9

                  CN

                  114,1

                  NZ

                  145,1

                  US

                  117,0

                  UY

                  72,1

                  ZA

                  116,0

                  ZZ

                  116,7

                  0808 30 90

                  AR

                  109,0

                  CL

                  120,7

                  NZ

                  155,4

                  ZA

                  124,7

                  ZZ

                  127,5

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  280,8

                  ZZ

                  280,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. rugsėjo 11 d. Komisijos įgyvendinimo reglamentas (ES) Nr. 807/2012, kuriuo 178-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
12.9.2012

               LT

               Europos Sąjungos oficialusis leidinys

               L 246/1

         KOMISIJOS ĮGYVENDINIMO REGLAMENTAS (ES) Nr. 807/2012
   2012 m. rugsėjo 11 d.
   kuriuo 178-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2012 m. rugpjūčio 12 d. Jungtinių Tautų Saugumo Tarybos Sankcijų komitetas nusprendė pašalinti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 11 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Fiziniai asmenys“ išbraukiamas šis įrašas:

                  (a)

                     „Fazul Abdullah Mohammed (alias a) Abdalla, Fazul, b) Abdallah, Fazul, c) Ali, Fadel Abdallah Mohammed, d) Fazul, Abdalla, e) Fazul, Abdallah, f) Fazul, Abdallah Mohammed, g) Fazul, Haroon, h) Fazul, Harun, i) Haroun, Fadhil, j) Mohammed, Fazul, k) Mohammed, Fazul Abdilahi, l) Mohammed, Fouad, m) Muhamad, Fadil Abdallah, n) Abdullah Fazhl, o) Fazhl Haroun, p) Fazil Haroun, q) Faziul Abdallah, r) Fazul Abdalahi Mohammed, s) Haroun Fazil, t) Harun Fazul, u) Khan Fazhl, v) Farun Fahdl, w) Harun Fahdl, x) Abdulah Mohamed Fadl, y) Fadil Abdallah Muhammad, z) Abdallah Muhammad Fadhul, aa) Fedel Abdullah Mohammad Fazul, ab) Fadl Allah Abd Allah, ac) Haroon Fadl Abd Allah, ad) Mohamed Fadl, ae) Abu Aisha, af) Abu Seif Al Sudani, ag) Haroon, ah) Harun, ai) Abu Luqman, aj) Haroun, ak) Harun Al-Qamry, al) Abu Al-Fazul Al-Qamari, am) Haji Kassim Fumu, an) Yacub). Adresas: Kenija. Gimimo data: a) 1972 08 25, b) 1974 12 25, c) 1974 02 25, d) 1976 m., e) 1971 m. vasario mėn. Gimimo vieta: Moronis, Komorų salos. Pilietybė: Komorų. Kita informacija: a) kaip pranešta, nuo 2007 m. lapkričio mėn. veikia pietų Somalyje; b) nuo 2009 m. vyresnysis Al-Qaida agentas, atsakingas už Al-Qaida Rytų Afrikoje; c) kaip pranešta, turi kelis suklastotus Kenijos ir Komorų pasus; d) kaip manoma, prisidėjo prie 1998 m. rugpjūčio mėn. atakų prieš JAV ambasadas Nairobyje ir Dar es Salaame ir prie vėlesnių atakų Kenijoje 2002 m.; e) pranešta, kad jam atlikta plastinė operacija. Įtraukimo į sąrašą pagal 2a straipsnio 4 dalies b punktą data: 2001 10 17.“